कांसा
काँसा (संस्कृत कांस्य) संस्कृत कोशों के अनुसार श्वेत ताँबे अथवा घंटा बनाने की धातु को कहते हैं। विशुद्ध ताँबा लाल होता है; उसमें राँगा मिलाने से सफेदी आती है। इसलिए ताँबे और राँगे की मिश्रधातु को काँसा या कांस्य कहते हैं। साधारण बोलचाल में कभी–कभी पीतल(Brass) को भी काँसा कह देते हैं, जो ताँबे तथा जस्ते की मिश्रधातु है और पीला होता है। ताँबे और राँगे की मिश्रधातु को 'फूल' भी कहते हैं। इस लेख में काँसा से अभिप्राय ताँबे और राँगे की मिश्रधातु से है। अंग्रेजी में इसे ब्रॉन्ज (bronze) कहते हैं।
कड़ा
कड़ा एक मोटी धातु की रिंग या ब्रेसलेट है, जिसे आमतौर पर भारतीय उपमहाद्वीप के पुरुषों और महिलाओं द्वारा हाथों या कलाई पर पहना जाता है। यह एक धार्मिक कंगन है जिसे ज्यादातर लोग पहनते हैं। यह ज्यादातर चांदी या सोने से बने होते है और आमतौर पर इसका इस्तेमाल धार्मिक आकृति को सम्मान देने के लिए किया जाता है। कड़ा (सिख धर्म)